2022. aasta sügisel annavad Narva kunstiresidentuuri rahvusvahelised kunstnikud veebiloenguid, et rääkida lähemalt profesioonaalse kunstniku praktikast, ja ka sellest, kuidas näeb välja kunstiresidentuuri argipäev. See on võimalus laiemale publikule tutvuda kuue kunstiresidendiga ning õppida nende nippe ja nõuandeid, kuidas leida võimalusi oma karjääri arendamiseks, kuidas kirjutada taotlusi ja leida rahastust jne. Veebiloengud toimuvad iga kahe nädala tagant alates 15. septembrist neljapäeviti kell 18 õhtul. Vestlused toimuvad inglise keeles.
Loengusarja edastatakse Eesti Kunstiakadeemia platvormil EKA TV. Loengud on ka seal ka hiljem kättesaadavad.
EKA TV link: https://tv.artun.ee/nartavatudloengud/7reYLVjZtv
Ajakava:
15.09 kell 18 Kenneth Bamberg
29.09 kell 18 Jacque Falcheti
13.10 kell 18 Filipa Pontes
27.10 kell 18 Kent Robinson
10.11 kell 18 Pavel Rotts
24.11 kell 18 Sunaina Talreja
Esimese loengu peab Kenneth Bamberg, kes viibib Narvas residentuuris 3 kuud. Ta on Soome fotokunstnik Ahvenamaalt, kes uurib erinevaid kultuurilisi ja traditsioonilisi mehelikkuse väljendamise viise https://kenbam.com/about.
Teise loengu peab Jacque Falcheti, laulja ja laulukirjutaja Brasiiliast. Ta osales juba festivalil Station Narva ja kirjutab residentuuri ajal 6 laulu Narvast. https://www.jacquefalcheti.com/
Kolmas loeng on Filipalt. Filipa Pontes on Portugalist pärit kunstnik ja teadlane, elab Saksamaal ja omab doktorikraadi kujutava kunsti alal (FBAUL, Lissabon, 2020). Filipa on oma kunstnikukarjääri jooksul käinud paljudes residentuurides Mosambiigist Norrasse. Ta kasutab joonistamist kui võimalust uurida ja mõelda inimsuhete üle tänapäeva ühiskonnas. https://filipapontes.com/.
Neljanda loengu annab Kent. Kent Robinson on inspireeritud keeltest, tähestikust ja suhtlemisviisidest. 3 aastat tagasi alustas ta projekti nimega CYRRILATIN, mis ühendab kirillitsat ja ladina tähestikku. Kent on pärit Prantsusmaalt. https://kentrobinson.fr/
Viiendat loengut peab Pavel Rotts. Ta on multidistsiplinaarne kunstnik, kes on Narvas, et viia läbi oma kahe Eestiga seotud pikaajalise projekti uurimistööd. Esimene projekt on “Climbing a Memory”, mis räägib sõja ajaloolisest traumast ja kollektiivsest mälust kaasaegses linnas. Teine projekt on “Fragile Narratives”, mida ta alustas eelmisel kevadel koos Sasha Rottsiga. Selles projektis töötab Pavel oma perekonna mälestustega. Tal on Ingerimaa juured nii ema- kui ka isapoolt. Lugude jutustamiseks kasutab Pavel erinevaid esemeid. Need esemed on eelkõige metafoorid. https://sashapasha.com/
Kuuenda loengu annab Sunaina Talreja. Ta on pärit Pakistanist, õppinud moedisaini ning töötanud kunstiõpetaja ning loovterapeudina. Tema looming on sotsiaalsete, religioossete ja kultuuri küsimuste suhtes kriitiline. Ta uurib populaarkultuuri seoseid kujutava kunstiga. sunainatalreja1.wixsite.com